Левченко, Елена Степановна

Еле́на Степа́новна Ле́вченко (; чачсь чадыковонь 30-це чистэ 1983-це иестэ, Гомель, БССР, СССР) — белоруссонь баскетболсоналксий, налксесь тейтерявань раськень баскетболонь ассоциациясо. Ашти куншкатаркаекс. Неень шкасто панси  китаень «Сычуань Уэльсэнь» кис.

 Эрямо кизэ 
Чачсь чадыковонь 30-це чистэ 1983-це иестэ Гомельсэ. Баскетболсо налксеме ушодсь гомелень СДЮШОР-9-сэ, васенце тренерэзэль Виктор Орлов. Седе мейле ютась олимпийской резервань минскень республиканской училищас. Европань чемпионатсо васенцедель 1999-це иестэ. 2000-це иестэ тусь тонавтнеме АВШ-в, косо прядсь колледж Западная Виргиния штатсо, ды теевсь белоруссиянь васенце спортсменкакс, кона кармась лиснеме АВШ-нь кис.

Ней налкси Китайсэ.

 Изнявксонзо 

 Од ломанень весе мирэнь налксематнесэ нилеце тарка (Москва): 1998
 Ловозь сехте ёроков центровойкс кадетка ютксо Европань чемпионатсо: 1999
 Балтиянь лигань чемпионка (ловозь лигань сехте лезэв баскетболисткакс): 2000
 KODAKонь арсеманть коряс, совась США-нь колледжтнэнь сехте вадря налксицятнестэ кементнес: 2002
 KODAKонь арсеманть коряс, совась США-нь коледжтнэнь кемень сехте вадря налксицятнень юткс: 2003
 Литвань чемпионка: 2007
 Россиянь чемпионка: 2009, 2012
 Россиянь кубкань кирдиця: 2009, 2012
 Евролигань бронзовой призёр: 2008, 2009, 2012
 Россиянь кубкань сиянь призёр: 2008
 Россиянь чемпионатонь бронзовой призёр: 2008
 Европань чемпионатонь бронзовой призёр: 2007
 WNBA-нь финалс лисиця: 2010
 Польшань чемпионка (ловозь финалонь MVP): 2011
 Евролигань Весе Тешттнень Матчень налксиця: 2011
 Мирэнь чемпионатонь сехте вадря центровой: 2010

 Раськень пурнавкс 
Баскетболонь коряс Белоруссиянь пурнавксонть кис налкси 2001-це иестэ саезь. 2008-це ды 2016-це иень Олимпийской налксемань, Чехиясо мирэнь чемпионатонь, ды истя жо Европань 2007-це, 2009-це, 2011-це, 2013-це ды 2015-це чемпионаттнэнь налксий-улиця.

 Невтевкст 

 Профиль на официальном сайте БК УГМК
 Елена Левченко в twitter
 Официальный сайт Елены Левченко
Категория:Ломантне ловнома тешкскерьксэнть коряс
Категория:Чачозь 1983 ие
Категория:Чачозь чадыковонь 30 чи